O R A T I 0. 241 



inus , ubi emendatrix critica manum operi debeat admovere , praecipue in iis , 

 qui suo in genere paucos habent similes aut nullum, utin HORATIO, qui suo 

 in genere singularis est. Et plerumque de dubiis singulis in locis magno cum 

 acumine prolatis in nullo auctore statuere licet, nisi in universum constet, 

 quarn libertatem in dictione, quam negligentiam in rebus illi adscribere 

 audeas. Quod ut recte fiat, non in singulis haerendum, sed ex accurata 

 lectione et commentatione imago quaedam et species nobis cuiusque auctoris 

 et poetae conformanda est , ad quam singula , velut ad amussim , exigamus. 

 Quae si forte non respondeat inconsideratae admirationi superiorum temporum , 

 tamen incorruptum illud veritatis studium existimationi veterum nihil nocebit ; 

 sed velut arnici amicos diligunt , quibus virtutes simul et errores et iinbecillita- 

 tem natura eadem insevit , ea temperatione ut , nisi quis indolem exstirpare 

 velit, altera ab alteris divelli nequeant, ita cum veteribus assuescemus, et 

 cum vitiis eorum bona, quaemultomaiorasunt, compensantes per animorum 

 quandam cognationem nos in eorum usum et familiaritatem insinuabimus. 

 Quod si nos Philologi assequemur, veteres, etsi non antiquum dignitatis 

 locum possint recuperare, tamen magis diversarum artium studiosis per 

 nostram se operam commendabunt , disciplinaeque nostrae et antiquitati 

 conciliabunt. 



Eo contendere ut mihi propositum est , W. AA. , huius Academiae Cura- 

 tores, ita tamen multa promittere reformidat animus. Muneris, quod mihi 

 imposuistis, etsi ad honorem amplissimum, ad humanitatem promovendam 

 gravissimum est, persentisco tamen ambitum et dim" culta tern. Illud quidem 

 confidere audeo, Vos, qui me nulla mea petitione, parum per me Vobis 

 cognitum , ad summum honorem evexeritis , aequos rnihi f uturos et bene- 

 volos indices. Gratias ut Vobis agam quum non desideretis, VV. AA. , 

 quod unice huius Academiae commoda spectare soleatis, non tamen reticere 

 possum, quam mihi grata sit ilia static vitae, qua totum me litteris dare 

 possim, nee quotidiana occupatio studiorum cursum sit impeditura. Vestrae 

 me hoc integritati debere, gratus equidem refero et agnosco. Exspecta- 

 tioni vestrae, si qua est, pro virili parte respondere studebo, Vobisque 

 persuasum habete, me studio quidem et voluntate in Academiae commodis 

 promovendis nemini cessurum. 



31 



